Para outras páxinas con títulos homónimos véxase: Gato montés (homónimos).

| *Felis silvestris silvestris*Gato bravo euroasiático, gato montés euroasiático |
| --- |
| Gato montés europeo (*Felis silvestris silvestris*) |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Placentalia |
| Orde: | Carnivora |
| Suborde: | Feliformia |
| Familia: | Felidae |
| Subfamilia: | Felinae |
| Xénero: | *Felis* |
| Especie: | ***F. silvestris*** |
| Subespecie: | ***Felis silvestris silvestris***Schreber, 1775 |

 |
| Distribución de Felis silvestris silvestris en GaliciaDistribución de *Felis silvestris silvestris* en GaliciaDistribución de *Felis silvestris silvestris* en Galicia |

O **gato bravo**, ou **gato montés**, *Felis silvestris silvestris*, é un mamífero placentario da orde dos carnívoros e familia dos félidos moi parecido ao gato doméstico. Recibe tamén os nomes de gato do monte, e gato fero.

*Felis silvestris silvestris* é unha das das seis subespecies que na actualidade se recoñecen dentro da especie *Felis silvestris*.

A subespecie *Felis silvestris silvestris* é a que habita en case toda Europa; *Felis silvestris cretensis* está restrinxida á illa de Creta, e *Felis silvestris lybica* é a propia de África.

Descrición
----------

A subespecie foi descrita en 1775 polo médico, botánico e zoólogo alemán Johann Christian Daniel von Schreber, nun traballo publicado en *Die Säugethiere*.

Características
---------------

Como xa se mencionou, o gato bravo é moi semellante ao gato doméstico, as diferenzas máis características son: o gato bravo é meirande có gato común, máis rexo, cunha cola grosa e peluda. A cabeza é máis larga, as orellas son pequenas e os ollos de cor ámbar ou averdada.
A pelaxe agrisada, algo parda, con raias escuras por todo o corpo menos no ventre, que é de cor branca pardusca, ás veces con manchas negras.

A lonxitude da cabeza e do corpo está entre os 50 cm e os 80, e o rabo mide sobre os 25 cm e os 35. O seu peso é de 5 a 10 kg.

O gato bravo ten unha media de vida entre os 6 e 12 anos.

Alimentación
------------

O gato bravo é un animal nocturno e solitario. Habita nos bosques e montes.

É un animal carnívoro, que se alimenta de roedores, paxaros, anfibios, réptiles e algúns insectos. Estímase que ten unhas necesidades alimenticias duns 500 gramos ao día.

Reprodución
-----------

O gato bravo aparéase entre febreiro e marzo, é polígamo, polo que unha femia pode ser apareada por varios machos.

A xestación dura entre 63 e 69 días, e en abril ou maio comeza a época de parto, a femia dá a luz no interior do tobo a unha camada de entre 1 a 8 cachorros, aínda que o habitual é de 3 a 4. Os gatiños ao naceren non abren os ollos ata os 10-12 días, e son amamantados durante 4 semanas. Aos 3-4 meses independízanse, aínda que seguen cazando coa nai unha temporada.
Aos 10 meses alcanzan a madureza sexual, podéndose reproducir na seguinte temporada de celo.

Ameazas
-------

En Europa o gato bravo está considerada unha especie en risco, unha das causas é que se está a mesturar co gato común.

Notas
-----

1. ↑  gato no *Dicionario da RAG*.
2. ↑  Nomes vulgares galegos en *Léxico de xeografía*, Universidade de Santiago de Compostela, 1996; *Vocabulario de ciencias naturais*, Santiago de Compostela, Xunta de Galicia, 1991; e *Gran dicionario Xerais da lingua galega*, Vigo, Xerais, 2009
3. 1 2  gato do monte, en Ledo Cabido, Bieito, director (2004): *Dicionario de galego*. Vigo: Ir Indo Edicións. ISBN 84-7680-504-7.
4. ↑  VV.AA. (1995): *Atlas de vertebrados de Galicia. Tomo I. Peixes, anfibios, réptiles e mamíferos*. Santiago de Compostela: Consello da Cultura Galega / Sociedade Galega de Historia Natural. ISBN 84-8717-289-X.
5. ↑  Driscoll, C. A. et al. (28 de xuño de 2007). "The Near Eastern Origin of Cat Domestication". *Science* **317** (5837): 519–523. PMID 17600185. doi:10.1126/science.1139518.
6. ↑  *Felis silvestris cretensis* en *MSW*.
7. ↑  *Felis silvestris lybica* en *MSW*.
8. ↑  Schreber, J. C. D. (1778). "Die wilde Kaze" [O gato salvaxe]. *Die Säugthiere in Abbildungen nach der Natur mit Beschreibungen (Dritter Theil)*. Erlangen: Expedition des Schreber'schen Säugthier- und des Esper'schen Schmetterlingswerkes. pp. 397–402.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gato bravo Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Gato bravo*** |

|  |  |
| --- | --- |
| Control de autoridades | 
* Wd: Q148833
* AAT: 300310380
* EBID: ID
* GND: 4400947-1
* NKC: ph717878

 |

|  |  |
| --- | --- |
| Identificadores taxonómicos | 
* EOL: 1243776
* FE-New: ID
* GBIF: 7193910
* iNaturalist: 342134
* ITIS: 726325
* MSW: 14000058
* NCBI: 463207
* TAXREF: 60598

 |